
Rīgā 2026. gada 17. martā (prot. Nr. 15 14. §)
Grozījumi Ministru kabineta 2007. gada 10. aprīļa noteikumos Nr. 252 "Azartspēļu automāta, iekārtas un spēļu automāta spēles programmas reģistrācijas kārtība"
Izdoti saskaņā ar Azartspēļu un izložu likuma 4.panta sesto daļu
· 1. Izdarīt Ministru kabineta 2007. gada 10. aprīļa noteikumos Nr. 252 "Azartspēļu automāta, iekārtas un spēļu automāta spēles programmas reģistrācijas kārtība" (Latvijas Vēstnesis, 2007, 62., 141. nr.; 2010, 204. nr.; 2011, 182. nr.) šādus grozījumus:
· 1.1. izteikt 2. punktu šādā redakcijā:
· "2. Valsts ieņēmumu dienests (turpmāk – dienests) informāciju par reģistrētiem azartspēļu automātiem, iekārtām un spēļu automātu spēles programmām iekļauj šādos reģistros:
· 2.1. azartspēļu automātu un iekārtu reģistrā;
· 2.2. azartspēļu automātu spēles programmu reģistrā.";
· 1.2. izteikt 3. punktu šādā redakcijā:
· "3. Reģistri ir publiski pieejami dienesta tīmekļvietnē.";
· 1.3. izteikt 4. punktu šādā redakcijā:
· "4. Lai reģistrētu azartspēļu automātu vai iekārtu, azartspēļu organizētājs iesniedz dienestā šādus dokumentus:
· 4.1. iesniegumu, kurā norāda:
· 4.1.1. azartspēļu organizētāja firmu;
· 4.1.2. firmas adresi, reģistrācijas numuru;
· 4.1.3. azartspēļu automāta tipa nosaukumu;
· 4.1.4. azartspēļu automāta vai iekārtas modeļa nosaukumu;
· 4.1.5. azartspēļu automāta vai iekārtas izgatavotāja piešķirto sērijas numuru;
· 4.1.6. azartspēļu automāta vai iekārtas izgatavošanas gadu;
· 4.1.7. azartspēļu automāta vai iekārtas izgatavotāja nosaukumu un adresi;
· 4.2. azartspēļu automāta un spēles programmas atbilstības sertifikātu.";
· 1.4. izteikt 5. punktu šādā redakcijā:
· "5. Dienests Administratīvā procesa likumā noteiktajā termiņā pieņem lēmumu par azartspēļu automāta vai iekārtas iekļaušanu reģistrā.";
· 1.5. izteikt 6. punktu šādā redakcijā:
· "6. Pirms azartspēļu automāta iekļaušanas reģistrā dienestam ir tiesības pieprasīt no iesnieguma iesniedzēja vai sertifikācijas iestādes (kuras kompetence atzīta atbilstoši normatīvajiem aktiem par azartspēļu automāta, iekārtas un spēļu automāta spēles programmas atbilstības sertifikātā iekļaujamo informāciju) papildu dokumentus un informāciju par sertifikācijas procesa norisi un rezultātiem.";
· 1.6. izteikt 7. punktu šādā redakcijā:
· "7. Ja tiek pieprasīta papildu informācija un dokumenti, dienests Administratīvā procesa likumā noteiktajā termiņā pieņem lēmumu par azartspēļu automāta vai iekārtas iekļaušanu reģistrā vai par reģistrācijas atteikumu.";
· 1.7. izteikt 8. punktu šādā redakcijā:
· "8. Dienestā reģistrētam azartspēļu automātam vai iekārtai piešķir un izsniedz identifikācijas numuru. Identifikācijas numuru uz metāla plāksnītes piestiprina redzamā vietā pie azartspēļu automāta vai iekārtas korpusa.";
· 1.8. izteikt 10. punktu šādā redakcijā:
· "10. Dienests azartspēļu automātu un iekārtu reģistrā neiekļauj, ja:
· 10.1. nav iesniegti visi šo noteikumu 4. punktā minētie dokumenti;
· 10.2. tas neatbilst prasībām, ko nosaka Azartspēļu un izložu likums un normatīvie akti par elektromagnētisko saderību un iekārtu elektrodrošību.";
· 1.9. izteikt 11. punktu šādā redakcijā:
· "11. Lai reģistrētu azartspēļu automāta spēles programmu, azartspēļu organizētājs iesniedz dienestā šādus dokumentus:
· 11.1. iesniegumu, kurā norāda:
· 11.1.1. spēles programmas nosaukumu;
· 11.1.2. tā azartspēļu automāta tipu, modeļa nosaukumu un sērijas numuru, kur spēle tiks izmantota;
· 11.1.3. spēles programmas izgatavošanas gadu;
· 11.1.4. spēles programmas izgatavotāja nosaukumu un adresi;
· 11.2. azartspēļu automāta spēles programmas atbilstības sertifikātu.";
· 1.10. izteikt 23.1 punktu šādā redakcijā:
· "23.1 Ja azartspēļu automāta vai iekārtas ekspluatācijas laikā tiek mainīta tā uzstādīšanas adrese, azartspēļu organizētājs pirms azartspēļu automāta vai iekārtas uzstādīšanas jauno adresi elektroniski paziņo dienestam.";
· 1.11. izteikt 23.2 punktu šādā redakcijā:
· "23.2 Ja azartspēļu organizētājs pārdod vai dāvina reģistrētu azartspēļu automātu vai iekārtu citai kapitālsabiedrībai – azartspēļu organizētājam, viņš par to triju darbdienu laikā paziņo dienestam. Paziņojumā norāda jaunā īpašnieka kapitālsabiedrības nosaukumu, reģistrācijas numuru un juridisko adresi, kā arī atsavinātā azartspēļu automāta vai iekārtas identifikācijas numuru.";
· 1.12. izteikt 23.3 punktu šādā redakcijā:
· "23.3 Ja azartspēļu organizētājs beidz ekspluatēt azartspēļu automātu vai iekārtu, pārdod vai dāvina to fiziskai personai vai citai kapitālsabiedrībai, kas nav saņēmusi azartspēļu organizēšanas licenci, vai izved azartspēļu automātu vai iekārtu no Latvijas (eksportē), viņš par to triju darbdienu laikā paziņo dienestam. Paziņojumā norāda azartspēļu automāta identifikācijas numuru. Dienests nekavējoties anulē ierakstu azartspēļu automātu un iekārtu reģistrā par identifikācijas numura piešķiršanu.";
· 1.13. papildināt ar 26. punktu šādā redakcijā:
· "26. Izložu un azartspēļu uzraudzības inspekcijas azartspēļu automāta vai iekārtas identifikācijas numurs, kas piešķirts līdz 2026. gada 31. martam, ir izmantojams, kamēr azartspēļu organizētājs  azartspēļu automātu vai iekārtu ekspluatē Latvijas Republikas teritorijā vai arī kamēr tas netiek anulēts.";
· 1.14. papildināt ar 27. punktu šādā redakcijā:
· "27. Iesniegumus par azartspēļu automāta vai iekārtas reģistrāciju, kas iesniegti Izložu un azartspēļu uzraudzības inspekcijā līdz 2026. gada 31. martam un attiecībā uz kuriem Izložu un azartspēļu uzraudzības inspekcija nav pieņēmusi lēmumu par azartspēļu automāta vai iekārtas iekļaušanu reģistrā vai par reģistrācijas atteikumu, izskata un lēmumu saskaņā ar šajos noteikumos noteiktajiem termiņiem pieņem dienests.";
· 1.15. papildināt ar 28. punktu šādā redakcijā:
· "28. Iesniegumus par azartspēļu automāta spēles programmas reģistrēšanu, kas iesniegti Izložu un azartspēļu uzraudzības inspekcijā līdz 2026. gada 31. martam un attiecībā uz kuriem Izložu un azartspēļu uzraudzības inspekcija nav iekļāvusi informāciju par azartspēļu automāta spēles programmu attiecīgajā reģistrā, reģistrē dienests."
· 2. Noteikumi stājas spēkā 2026. gada 1. aprīlī. 

